《天地无穷行》
宋代·释文珦

天地无穷，人处于中，
三才既兆，庶类皆通。
至圣立极，万方所宗。
如星拱北，如水朝东。
垂衣则治，天下为化。
孝慈道广，是谓大同。
自兹而降，谋用昌崇，
抹由此起，强弱相攻。
上下分乱，莫知适从。
匪兹礼义，曷能靖共。
顺之者吉，逆之者凶。
不能率此，斯曰颛蒙。
穷通得丧，实维降衷。
巧愚不与，系於遭逢。
毋肆小智，以菑厥功。
安时处顺，於焉考终。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。